מיקל ארטטה

מיקל ארטטה אמטריאין (בספרדית: Mikel Arteta Amatriain נולד ב-26 במרץ 1982 בסן סבסטיאן שבספרד) הוא כדורגלן עבר ספרדי ששיחק בעמדת הקשר, וכיום מאמן את הקבוצה ארסנל.

קריירה 
בגיל 15 הצטרף ארטטה למחלקת הנוער של ברצלונה. ארטטה שיחק במדי קבוצת המילואים, אך לא קודם לקבוצה הבוגרת של המועדון. בשנת 2001 הושאל לפריז סן-ז'רמן הצרפתית, ושנה מאוחר יותר חתם בגלאזגו ריינג'רס, עמה זכה בגביע הליגה הסקוטית. בשנת 2004 עבר לריאל סוסיאדד תמורת 5.2 מיליון אירו.

ב-2005 חתם ארטטה באברטון מהפרמייר ליג האנגלית. ארטטה הציג יכולות טובות במשך שנותיו במועדון ובמהרה תפס מקום בהרכב הראשון. בסך הכל שיחק שש שנים בקבוצה, ורשם 35 שערים ו-41 בישולים ב-209 הופעות בכל המסגרות.

ב-31 באוגוסט 2011 חתם ארטטה בארסנל תמורת 10 מיליון אירו. הבכורה שלו במועדון הייתה ב-10 בספטמבר בניצחון הביתי על סוונסי סיטי. בסך הכל כבש שישה שערי ליגה בעונתו הראשונה בקבוצה. בעונת  כבש שישה שערים גם כן. בעונת  כבש שני שערי ליגה, וזכה עם ארסנל בגביע האנגלי.

קריירת אימון 
בקיץ 2016 פרש ממשחק פעיל ועבר לשמש כאחד מעוזריו של מאמן מנצ'סטר סיטי פפ גוארדיולה.

ב־20 בדצמבר 2019 ארטטה מונה למאמן ארסנל, קבוצתו האחרונה כשחקן ובה חתם לשלוש וחצי שנים. ארסנל היא הקבוצה הראשונה של ארטטה כמאמן ראשי.

את עונת 2019/2020 ארסנל סיימה במקום השמיני בפרמייר ליג, לאחר עונה לא פשוטה עבורה. עם זאת, ארסנל רשמה הצלחה במפעל גביע ה-FA, בחצי גמר הגביע האנגלי ארסנל של ארטטה ניצחה 0–2 את מנצ'סטר סיטי של פפ גוארדיולה, שארטטה שימש כעוזר מאמן שלו במשך שלוש וחצי עונות. ב-1 באוגוסט 2020 ארטטה זכה בתואר הראשון שלו כמאמן, לאחר ניצחון 1–2 על צ'לסי בגמר הגביע האנגלי. בכך ארסנל הבטיחה כרטיס למוקדמות הליגה האירופית.

את עונת 2020/2021 בפרמייר ליג סיימה ארסנל פעם נוספת במקום השמיני בליגה וכתוצאה מכך לא השתתפה בעונה שלאחר מכן בשום מפעל אירופי, בפעם הראשונה מזה 26 שנים. בעונה שלאחר מכן, עונת 2021/2022 סיימה הקבוצה במקום החמישי ופספסה הזדמנות לחזור ולהשתתף בליגת האלופות כשהפסידה מחזור לפני סיום העונה 0–2 לניוקאסל יונייטד ואיבדה את המקום הרביעי המוביל לליגת האלופות ליריבתה העירונית טוטנהאם הוטספר.

בעונת 2022/2023 הובילה ארסנל במרבית העונה את הטבלה אך במחזורי הסיום איבדה את האליפות למנצ'סטר סיטי וסיימה במקום השני.

סטטיסטיקות אימון 
נכון ל-29 במאי 2023

קישורים חיצוניים 

 עמוד השחקן באתר הרשמי של ארסנל

קשרי כדורגל ספרדים
כדורגלנים ספרדים
קשרי כדורגל בסקים
כדורגלנים בסקים
כדורגלני ברצלונה אתלטיק
כדורגלני פריז סן-ז'רמן
כדורגלני גלאזגו ריינג'רס
כדורגלני ריאל סוסיאדד
כדורגלני אברטון
כדורגלני ארסנל
סן סבסטיאן: כדורגלנים
מאמני כדורגל ספרדים
מאמני ארסנל
ספרדים שנולדו ב-1982